En 26-årig kvinde uden kørekort havde sat sig bag rettet og forulykkede på omfartsvejen ved Kaas. Ifølge vagtchefen ved Nordjyllands Politi, Frank Liltorp, var kvinden påvirket af spiritus. Hun er nu fragtet til Aalborg Sygehus for at få taget en blodprøve, der skal vise den nøjagtige promille. Ifølge politiet er der tale om et solouheld. Hverken den 26-årige eller den mandlige passager, der ikke var alkoholpåvirket, er kommet alvorligt til skade. Efter ulykken har Beredskab Jammerbugt været på stedet for at fjerne rester af benzin og olie.

Referat:
En personbil endte på taget efter at være kørt af vejen.